
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 66 

30 Ιουνίου 2015 


ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 
Τροποποίηση του άρθρου πρώτου της από 28 Ιουνίου 
2015 Πράξης Νομοθετικού Περιεχομένου «Τραπεζική 
αργία βραχείας διάρκειας» (Α' 65). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 44 παρ. 1 του Συντάγματος. 

2. Την έκτακτη περίπτωση εξαιρετικά επείγουσας και 
απρόβλεπτης ανάγκης συμπλήρωσης της από 28 Ιουνί¬ 
ου 2015 Πράξης Νομοθετικού Περιεχομένου «Τραπεζική 
αργία βραχείας διάρκειας» (Α' 65) προς εξυπηρέτηση 
του σκοπού της να προστατευθεί το ελληνικό χρημα¬ 
τοπιστωτικό σύστημα και η ελληνική οικονομία εν γένει 
από την έλλειψη ρευστότητας. 

3. Τη σχετική πρόταση του Υπουργικού Συμβουλίου, 
αποφασίζουμε: 

Αρθρο 1 

1. Τα τελευταία δύο εδάφια της παραγράφου 1 του 
άρθρου πρώτου της από 28 Ιουνίου 2015 Πράξης Νο¬ 
μοθετικού Περιεχομένου «Τραπεζική αργία βραχείας 
διάρκειας» (Α' 65) αντικαθίστανται ως εξής: 

«Η καταβολή των συντάξεων εξαιρείται από τους πε¬ 
ριορισμούς της παρούσας. Οι διοικήσεις των πιστωτικών 
ιδρυμάτων θα ανακοινώσουν τον τρόπο καταβολής των 
συντάξεων και τα συγκεκριμένα ανά περιοχή υποκα- 
ταστήματά τους, τα οποία θα λειτουργήσουν για το 
σκοπό αυτό. Με απόφαση του Υπουργού Οικονομικών 
καθορίζεται και αναπροσαρμόζεται το ύψος του εκά- 
στοτε ημερησίως επιτρεπόμενου ποσού σύνταξης προς 
ανάληψη. Ομοίως, με απόφαση του Υπουργού Οικονο¬ 
μικών δύναται να εξαιρούνται από την εφαρμογή της 
παρούσας ειδικές κατηγορίες κοινωνικώς ευπαθών ομά¬ 
δων, για τις οποίες μπορούν να ορισθούν διαφορετικά 
όρια αναλήψεων». 


2. Στην παράγραφο 2 του άρθρου πρώτου της από 28 
Ιουνίου 2015 Πράξης Νομοθετικού Περιεχομένου «Τρα¬ 
πεζική αργία βραχείας διάρκειας» (Α' 65) προστίθενται 
στοιχεία στ), ζ) και η) ως εξής: 

«στ) αποδοχή καταθέσεων σε αυτόματες ταμειολο- 
γιστικές μηχανές, καθώς και εν γένει αποδοχή κατα¬ 
θέσεων σε Υπηρεσία/ίες των πιστωτικών ιδρυμάτων 
και σύμφωνα με διαδικασία που θα ορισθεί από τις 
διοικήσεις αυτών, 

ζ) έκδοση νέων πιστωτικών και χρεωστικών καρτών σε 
Υπηρεσία/ίες των πιστωτικών ιδρυμάτων και σύμφωνα 
με διαδικασία που θα ορισθεί από τις διοικήσεις αυτών», 

η) εκτέλεση πληρωμών σε λογαριασμούς καταθέσε¬ 
ων στο εσωτερικό της χώρας με κεντρική εντολή (μη 
ηλεκτρονική), όπως άλως ενδεικτικά και όχι περιοριστι¬ 
κά μισθοδοσία προσωπικού, σε αρμόδια Υπηρεσία των 
πιστωτικών ιδρυμάτων και σύμφωνα με διαδικασία που 
θα ορισθεί από τις διοικήσεις αυτών». 

3. Το τρίτο εδάφιο της παραγράφου 4 του άρθρου 
πρώτου της από 28 Ιουνίου 2015 Πράξης Νομοθετικού 
Περιεχομένου «Τραπεζική αργία βραχείας διάρκειας» 
(Α' 65) αντικαθίσταται ως εξής: 

«Η Επιτροπή είναι πενταμελής και συγκροτείται από τα 
εξής πρόσωπα: α) τον Γενικό Διευθυντή Δημοσιονομικής 
Πολιτικής και Προϋπολογισμού του Γ ενικού Λογιστηρίου 
του Κράτους του Υπουργείου Οικονομικών ως Πρόεδρο, 
με τον Διευθυντή Προϋπολογισμού Γ ενικής Κυβέρνησης 
του Γ ενικού Λογιστηρίου του Κράτους του Υπουργείου 
Οικονομικών ως αναπληρωτή του, β) τον Γ ενικό Διευθυ¬ 
ντή της Γ ενικής Διεύθυνσης Οικονομικής Πολιτικής του 
Υπουργείου Οικονομικών, με τον Διευθυντή της Διεύ¬ 
θυνσης Χρηματοοικονομικής Πολιτικής του Υπουργείου 
Οικονομικών ως αναπληρωτή του, γ) τον Διευθυντή της 
Διεύθυνσης Επιθεώρησης Εποπτευομένων Εταιρειών 
της Τράπεζας της Ελλάδος, με τον Τμηματάρχη της 

Διεύθυνσης Χρηματοοικονομικών Δραστηριοτήτων της 
Τράπεζας της Ελλάδος ως αναπληρωτή του, δ) έναν 
εκπρόσωπο της Ελληνικής Ένωσης Τραπεζών και ένα 
εκπρόσωπο της Επιτροπής Κεφαλαιαγοράς που ορίζο¬ 
νται με απόφαση των Προέδρων τους». 

4. Στην παράγραφο 5 του άρθρου πρώτου της από 28 
Ιουνίου 2015 Πράξης Νομοθετικού Περιεχομένου «Τρα¬ 
πεζική αργία βραχείας διάρκειας» (Α' 65) προστίθεται 
τρίτο εδάφιο ως εξής: «Όποιος, κατά το διάστημα της 
τραπεζικής αργίας, αρνείται την πληρωμή με τα μέσα 
που προβλέπονται στις περιπτώσεις β), γ) και δ) της 
παραγράφου 2 του άρθρου πρώτου της παρούσας τι¬ 
μωρείται, κατά τις διατάξεις των άρθρων 288 παρ. 1 
και 452 του Ποινικού Κώδικα, και των διατάξεων του 
άρθρου 13α του Ν. 2251/1994 (Α' 191), του άρθρου 18α 
Ν. 146/1914 (Α' 21), και του άρθρου 19 Ν. 4177/2013 
(Α' 173), όπως ισχύουν». 


Άρθρο 2 
Έναρξη ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παρ. 1 του Συντάγματος, αρχίζει 
από 28.6.2015. 

Αθήνα, 30 Ιουνίου 2015 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΙΩΑΝΝΗΣ ΔΡΑΓΑΣΑΚΗΣ, ΝΙΚΟΛΑΟΣ ΒΟΥΤΣΗΣ, ΓΕΩΡΓΙΟΣ ΣΤΑΘΑΚΗΣ, 
ΑΡΙΣΤΕΙΔΗΣ-ΝΙΚΟΛΑΟΣ-ΔΗΜΗΤΡΙΟΣ ΜΠΑΛΤΑΣ, ΠΑΝΑΓΙΩΤΗΣ ΛΑΦΑΖΑΝΗΣ, 
ΝΙΚΟΛΑΟΣ Π ΑΡ ΑΣΚΕΥ ΟΠΟΥ ΛΟΣ, ΙΩΑΝΝΗΣ ΒΑΡΟΥΦΑΚΗΣ, 
ΠΑΝΑΓΙΩΤΗΣ ΣΚΟΥΡΛΕΤΗΣ, ΠΑΝΑΓΙΩΤΗΣ ΚΟΥΡΟΥΜΠΛΗΣ, ΝΙΚΟΛΑΟΣ ΠΑΠΠΑΣ, 
ΑΛΕΞΑΝΔΡΟΣ ΦΛΑΜΠΟΥΡΑΡΗΣ, ΠΑΝΑΓΙΩΤΗΣ ΝΙΚΟΛΟΥΔΗΣ, 
ΓΕΩΡΓΙΟΣ ΚΑΤΡΟΥΓΚΑΛΟΣ, ΑΝΑΣΤΑΣΙΑ ΧΡΙΣΤΟΔΟΥΛΟΠΟΥΛΟΥ, 

ΕΛΕΝΑ ΚΟΥΝΤΟΥΡΑ, ΧΡΗΣΤΟΣ ΣΠΙΡΤΖΗΣ, ΝΙΚΟΛΑΟΣ ΞΥΔΑΚΗΣ, 
ΑΝΑΣΤΑΣΙΟΣ ΚΟΥΡΑΚΗΣ, ΕΥΑΓΓΕΛΟΣ ΑΠΟΣΤΟΛΟΥ, ΝΙΚΟΛΑΟΣ ΧΟΥΝΤΗΣ, 
ΕΥΚΛΕΙΔΗΣ ΤΣΑΚΑΛΩΤΟΣ, ΔΗΜΗΤΡΙΟΣ ΜΑΡΔΑΣ, ΟΥΡΑΝΙΑ ΑΝΤΩΝΟΠΟΥΛΟΥ, 
ΔΗΜΗΤΡΙΟΣ ΣΤΡΑΤΟΥΛΗΣ, ΑΝΔΡΕΑΣ ΞΑΝΘΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












